Félix Chomé
De Félix Chomé, gebuer den 23. Oktober 1888 zu Bréissel, gestuerwen de 6. Januar 1972 an der Stad Lëtzebuerg, war en Industriellen.

De Félix Chomé hat säin Ingenieursdiplom op der Universitéit vu Gent gemaach. Kuerz no der Grënnung vun der ARDED am Joer 1911, koum hien op d'Diddelenger Schmelz schaffen. Vun 1920 un, war hie Generalsekretär vun der Métallurgique des Terres Rouges. An der Zäit vun der Besetzung vun der Ruhr goung hien eng Schmelz zu Oochen leeden, déi der Rothe Erde gehéiert huet.

Do blouf hie bis 1926, fir dann Direkter vun der Escher Schmelz ze ginn. Dat Joer drop koum hien an d'Zentralverwaltung vun der ARBED, wou hien nom Zweete Weltkrich Generaldirekter gouf.

Vun 1952 bis 1961 war hie President vum Verwaltungsrot vun der ARBED, vun 1953 bis 1959 President vun der Chambre de commerce zu Lëtzebuerg.

De Félix Chomé huet e Buch iwwer d'Geschicht vun der ARBED, vun 1911 bis 1964, verëffentlecht.

No him ass d'Fondatioun Félix Chômé genannt, déi seng Fra, d'Alice Chomé-Bastian, zu senger Éier no sengem Doud gegrënnt huet.

Gielercher 
 Grand-Officier vum Ordre de la couronne de chêne (Promotioun 1958)
 Grand-Officier vum Ordre de Mérite civile et militaire d'Adolphe de Nassau
 Grand-Officier vum Ordre de Léopold
 Commandeur vum Ordre d'Orange-Nassau (Promotioun 1951)
 Commandeur vun der Légion d'honneur

Villa Chomé
D'Notzung vu senger Villa zu Eech, no sengem Doud, absënns an den 1980er Joren duerch d'Brigade mobile, gouf am Kader vun den Enquêten ëm d'Affär Bommeleeër Enn 2014 an der Press diskutéiert.

Literatur 
 Félix Chomé, 1972. Un demi-siècle d'histoire industrielle. ARBED. (Ouni Indikatioun vum Publikatiounsjoer).

Gebuer 1888
Industrieller
Grand officier de l'ordre de la couronne de chêne
Gestuerwen 1972
Commandeur vum Ordre d'Orange-Nassau
Grand officier de l'ordre de mérite civil et militaire d'Adolphe de Nassau
Grand officier vum Ordre de Léopold
Commandeur de la Légion d'honneur